Dragetreneren

Dragetreneren (originaltittel How To Train Your Dragon) er en amerikansk animasjonsfilm fra 2010.

Stemmene i originalversjonen tilhører Jay Baruchel, America Ferrera, Gerard Butler, Christopher Mintz-Plasse, Jonah Hill og Craig Ferguson.

Filmen bygger på bokserien med samme navn av Cressida Cowell. Det er også en TV-serie basert på filmen. I 2014 kom oppfølgeren Dragetreneren 2. I 2019 hadde animasjonsfilmen How to Train Your Dragon: The Hidden World premiere; i Norge ble den lansert som Dragetreneren 3. Det har også blitt lansert fire kortfilmer og to animerte TV-serier fra det samme universet. I juni 2025 hadde en nyinnspilling av filmen fra 2010 premiere; den følger animasjonsfilmen scene for scene, men rollene spilles av ekte skuespillere.

 Handling 
En liten vikinglandsby, Borkøy, som ligger på en avsidesliggende øy ved samme navn, blir ofte angrepet av drager. Dragene forsyner seg av husdyr, ødelegger eiendom og setter liv i fare. Hikken, den femten år gamle sønnen til landsbyhøvdingen, Steinur Digre, blir ansett for å være alt for skrøpelig og svak til å slåss mot dragene. Så Hikken lager i stedet mekaniske apparater under sin læretid hos Gugge, landsbyens smed, selv om hans oppfinnelser ofte slår feil. Under ett angrep bruker Hikken en slik mekanisk rakett for å skyte ned en mørkevrede, en farlig og sjelden drage. Men ingen tror på at ham da han forteller om fulltrefferen, så han begynner å lete etter den falne dragen på egen hånd. Hikken finner dragen i en skog. Men han klarer ikke å drepe den, og setter i stedet dyret fri.

Steinur setter sammen en flåte for å finne dragenes rede. Hikken får undervisning av Gugge sammen med en gruppe andre tenåringer. Blant dem er Astrid, en tøff vikingjente som Hikken er forelsket i. Hikken vender tilbake til skogen, og ser at mørkevreden fremdeles er der. Dragen er fanget i en vik, og klarer ikke lenger å fly fordi Hikken ved et uhell ødela halvparten av halefinnen hans. Hikken blir snart venn med dragen, tilbyr ham fisk som mat, og gi ham navnet «Tannlaus» på grunn av hans uttrekkbare tenner. Hikken strever med skyldfølelse over å ha skadet dragen, og designer en ny protese som gjør at dragen kan fly, men bare når Hikken kan styre protesen.

I mellomtiden kommer Steinurs flåte hjem etter et mislykket oppdrag, men de jubler over Hikkens uventede suksess med dragetrening. Hikken blir kåret som vinner av klassen sin, og som avsluttende eksamen må han drepe en drage. Han forsøker å stikke av sammen med Tannlaus, men Astrid overrumpler ham ute i skogen og får øye på dragen. Hikken beviser at Tannlaus er vennligsinnet.

Men de oppdager også en annen gigantisk drage som kalles for Den røde død. Flere mindre drager gir denne store dragen levende mat, i stedet for å bli spist selv. Hikken og Astrid innser at de mindre dragene har angrepet Borkøy fordi de ble tvunget av den større og sterkere dragen. Astrid ønsker å fortelle landsbyen om oppdagelsene deres. Det vil ikke Hikken, fordi han vil beskytte Tannlaus.

Norske stemmer
Alexander Rybak som Hikken
Helge Jordal som Steinur Digre
Kjersti Sandal som Astrid
Per Skjølsvik som Gugge
Jan Martin Johnsen som Snytulf
Benjamin Helstad som Fiskebein
Ida Elise Broch som Røffa
Knut Joner som Tøffe
Tina Louise Ådland
Lars Dahl Dolva
Endre Hellestveit
Hans Hopen
Johannes Joner
Åsgeir Knudsen
Anne Kari Kongsrud
Else Gunhild Ljøstad
Harald Mæle
Liv Bernhoft Osa
Åse Bredeli Røyset
Jonas Heier Straumsheim

Originale stemmer
Jay Baruchel som Hiccup
Gerard Butler som Stoick
America Ferrera som Astrid
Craig Ferguson som Gobber
Jonah Hill som Snotlout
Christopher Mintz-Plasse som Fishlegs
Kristen Wiig som Ruffnut
T. J. Miller som Tuffnut
Robin Atkin Downes som Ack
Philip McGrade som Stackard
Ashley Jensen som Phlegma the Fierce
David Tennant som Spitelout

 Se også 

 Dragetreneren 2 (animasjonsfilm fra 2014)
 Dragetreneren 3 (animasjonsfilm fra 2019)
 Dragetreneren (spillefilm fra 2025)

Referanser

 Eksterne lenker 



Kategori:Animasjonsfilmer fra USA
Kategori:Filmer fra 2010